Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 1. apríla 2008

Materiál číslo: 155/2008

K bodu: Informácia o uzatvorených nájomných zmluvách k obecným bytom v Mestskej časti Bratislava-Petržalka za IV. štvrťrok roku 2007.

Predkladá:			 Návrh uznesenia:

Milan Ftáčnik	Miestne zastupiteľstvo mestskej časti Bratislava-
starosta	Petržalka

Prerokované:	 b e r i e   n a   v e d o m i e 
	
v miestnej rade	informáciu o uzatvorených nájomných zmluvách
dňa 18. 03. 2008	k obecným bytom v Mestskej časti Bratislava-
 	Petržalka za IV. štvrťrok roku 2007.

Spracoval:

Daniela Podolayová
vedúca oddelenia bytového

I n f o r m á c i a
o uzatvorených nájomných zmluvách k obecným bytom v Mestskej časti Bratislava-Petržalka
za IV. štvrťrok roku 2007.

	Miestne zastupiteľstvo mestskej časti Bratislava-Petržalka na svojom zasadnutí dňa 26. septembra 2006 uznesením č. 367 schválilo „Zásady hospodárenia s bytmi v mestskej časti Bratislava-Petržalka“. V čl.5 ods.(6) predmetných zásad ukladá starostovi štvrťročne predkladať miestnemu zastupiteľstvu  informáciu o uzatvorených nájomných zmluvách.
Za IV. štvrťrok roku 2007 bolo na základe určenia nájomcu uzatvorených päť nájomných zmlúv.
Dve nájomné zmluvy boli uzatvorené so žiadateľmi evidovanými v miestnom zozname žiadateľov o nájom bytu zaradenými v poradovníku žiadateľov o nájom bytu. Tri nájomné zmluvy boli uzatvorené so žiadateľmi evidovanými v miestnom zozname žiadateľov o nájom bytu na základe odporučenia členov sociálnej a bytovej komisie.

Nájomné zmluvy boli uzatvorené  nasledovne :

1) 4-izbový byt po neplatičoch, exekučne vyprataný, prenajatý manželom Zuzane a  Jánovi Martonovcom, na dobu určitú do 30. 04. 2009, trojčlenná domácnosť. Odporučené sociálnou a bytovou komisiou.

2) garsónka, byt po zomrelom, odovzdaný,  prenajatý manželom Kataríne a Mariánovi Lačným na dobu určitú do 30. 11. 2008,  trojčlenná  domácnosť, žiadosť zaradená v poradovníku, odporučené sociálnou a bytovou komisiou. 

3) 1-izbový byt po neplatičovi, exekučne vyprataný, prenajatý Ingrid Novákovej  na dobu určitú do 30. 06. 2009, trojčlenná domácnosť, žiadosť zaradená v poradovníku, odporučené sociálnou a bytovou komisiou. 

4) 3-izbový byt po neplatičovi, exekučne vyprataný, prenajatý Andree Fábryovej a Pavlovi Telekovi na dobu určitú do 30. 06. 2009, trojčlenná domácnosť. Zabezpečili náhradné ubytovanie pre neplatičov. Odporučené sociálnou a bytovou komisiou.

5) 3-izbový byt po neplatičoch, legalizácia nájmu bytu. Prenajatý Ružene Hudeczovej na dobu určitú do 30. 06. 2009, päťčlenná domácnosť. Odporučené sociálnou a bytovou komisiou.

Materiál bol prerokovaný v sociálnej a bytovej komisii dňa 05. 03. 2008, stanovisko komisie tvorí prílohu materiálu.
	Materiál bol prerokovaný na zasadnutí Miestnej rady mestskej časti Bratislava-Petržalka dňa 18. 03. 2008, ktorá odporučila miestnemu zastupiteľstvu informáciu o uzatvorených nájomných zmluvách k obecným bytom v Mestskej časti Bratislava-Petržalka
za IV. štvrťrok roku 2007 zobrať na vedomie.

Príloha

Stanovisko
zo zasadnutia sociálnej a bytovej komisie zo dňa 05. 03. 2008

K bodu : Informácia o uzatvorených nájomných zmluvách k obecným bytom             
               v Mestskej časti Bratislava-Petržalka za IV. štvrťrok roku 2007.

Stanovisko
Sociálna a bytová komisia k materiálu Informácia o uzatvorených nájomných zmluvách k obecným bytom v Mestskej časti Bratislava-Petržalka za IV. štvrťrok roku 2007 nemá pripomienky a odporúča poslancom miestnej rady a miestneho zastupiteľstva Informáciu o uzatvorených nájomných zmluvách k obecným bytom v Mestskej časti Bratislava-Petržalka za IV. štvrťrok roku 2007 zobrať na vedomie.

Prítomní 
Anna Sotníková, Oľga Adamčiaková, Viera Palková, Elena Králiková, Helena Stachová, Radoslav Stuhl	

Hlasovanie	
príomní		6 
za		6	                 
proti		0           
zdržal sa		0     

V Bratislave 05. 03. 2008                                                    Mgr.Anna Sotníková           
							          predsedníčka komisie